google/wiki40b huggingface dataset:
Τζόρνταν Ρούντες

Βιογραφία

Ο Τζόρνταν Ρούντες γεννήθηκε στο Γκρέιτ Νεκ της Νέας Υόρκης το 1956. Στα εννέα του χρόνια μπήκε στο "Juilliard School of Music" για εκπαίδευση πάνω στο κλασικό πιάνο, αλλά κατά την εφηβεία του απέκτησε ενδιαφέρον για την progressive rock μουσική.
Μετά από διάφορα πρότζεκτ κατά την δεκαετία του '80, έγινε γνωστός το 1993 όταν ψηφίστηκε καλύτερο νέο ταλέντο από τους αναγνώστες του περιοδικού "Keyboard Magazine" μετά την κυκλοφορία του προσωπικού του άλμπουμ με τίτλο "Listen". Ακολούθησε η ένταξη του στους Dixie Dregs, με το ντράμερ των οποίων σχημάτισε τους Rudess/Morgenstein Project αρκετά χρόνια αργότερα, περιοδεύοντας στις Ηνωμένες Πολιτείες το Νοέμβριο του 2013.
Τον Ιανουάριο του 1999 έγινε μέλος των Dream Theater, ηχογραφώντας μαζί τους το άλμπουμ "Metropolis Pt. 2: Scenes from a Memory". Έκτοτε, έχει κυκλοφορήσει μαζί τους δεκάδες στούντιο και ζωντανές ηχογραφήσεις, με το "Black Clouds And Silver Linings" του 2009 να μπαίνει στο αμερικάνικο Top-10, όπως και τα "A Dramatic Turn of Events" και "Dream Theater" μετά από αυτό.
Λίγο πριν γίνει μέλος των Dream Theater, ο Ρούντες είχε συμμετάσχει στο πρότζεκτ Liquid Tension Experiment μαζί με τον κιθαρίστα Τζον Πετρούτσι, τον μπασίστα Τόνι Λεβίν και το ντράμερ Μάικ Πορτνόι, ηχογραφώντας μαζί τους δύο στούντιο άλμπουμ.
Παράλληλα με την δραστηριότητα με τους Dream Theater, συνεργάστηκε με τον Πετρούτσι στο άλμπουμ "An Evening With John Petrucci and Jordan Rudess" και συνεργάστηκε με τους Blackfield σε δύο περιοδείες τους, ενώ το 2011 συμμετείχε στο άλμπουμ "Grace for Drowning" του Στίβεν Γουίλσον.
Το 2010, ο Ρούντες ηχογράφησε την πρώτη του σύνθεση κλασικής μουσικής, με τίτλο "Explorations for Keyboard and Orchestra", έργο το οποίο έκανε πρεμιέρα στην Βενεζουέλα στις 19 Νοεμβρίου του ίδιου έτους.
Έχει γράψει δύο βιβλία, τα "Total Keyboard Wizardry" και "Dream Theater - Keyboard Anthology". Επίσης, το 2010 ίδρυσε την "Wizdom Music", η οποία έχει δημιουργήσει βραβευμένα application για εταιρείες όπως οι Intel, Microsoft και Blackberry.
Γκουλού

Τοποθεσία

Το Γκουλού βρίσκεται στην βορειοανατολική Ουγκάντα, 320 χιλιόμετρα (54 μίλια) βορειοανατολικά της Καμπάλα. Οι γεωγραφικές συντεταγμένες της είναι 02°46′48″Β 32°18′00″Α.
Eurobank

Ιστορία

Το 1990, ιδρύθηκε η Ευρωεπενδυτική Τράπεζα. Αγόρασε πάνω από το 75% των μετοχών της EFG Private Bank (Luxembourg) S. A. και αυτό το τμήμα εντάχθηκε το 1994. Οι εξαγορές στην Ελλάδα περιλαμβάνουν την Interbank Ελλάδος Α.Ε. το 1996-97 και το δίκτυο των καταστημάτων της Credit Lyonnais Ελλάδος Α.Ε., το 99,8% της Cretabank το 1998, της Τράπεζας Αθηνών το 1999 και το 50.1% της Ergobank.
Το 1997, η Ευρωεπενδυτική Τράπεζα άλλαξε το όνομά της σε "EFG Eurobank Α.Ε." και το 2000 σε "EFG Eurobank Ergasias Α.Ε." μετά την ανάληψη της γνωστής τράπεζας Ergasias. Η θυγατρική χρηματοοικονομικών προϊόντων δημιουργήθηκε το 2007 (όπου το 49.9% της θυγατρικής ανήκει στους εργαζομένους). Το 2012, η τράπεζα πούλησε το 70% της πολωνικής θυγατρικής Polbank στη Raiffeisen Bank International.
Μετά την ελληνική οικονομική κρίση και τα μέτρα διάσωσης των ελληνικών τραπεζών το 2012, η ελβετολουξεμβουργική EFG Group, τότε ιδιοκτήτης της Eurobank, αποφάσισε να διαχωρίσει την ελληνική τράπεζα από το υπόλοιπο της επιχείρησης. Τον Ιούλιο του έτους η Eurobank αποσπάστηκε από την ομάδα και τις μετοχές πουλήθηκαν στην ελληνική οικογένεια Λάτση. Έτσι μετονομάστηκε σε Eurobank Ergasias.
Τον Ιανουάριο του 2013 η Εθνική Τράπεζα της Ελλάδος έκανε μια προσφορά, η οποία τελικά δεν προχώρησε. Με τη προσφορά αυτή θα αναλάμβανε την Eurobank Ergasias, 64.000 μετόχους της Eurobank και η ελληνική επιτροπή κεφαλαιαγοράς είχε συμφωνήσει. Λίγες εβδομάδες μετά την πρόταση εξαγοράς η Εθνική Τράπεζα παρουσίασε σχέδια μείωσης του προσωπικού στο νέο τραπεζικό όμιλο, ιδίως μέσω της ενθάρρυνσης της πρόωρης συνταξιοδότησης. 
Το 2014 η τράπεζα ήταν η τρίτη μεγαλύτερη στην Ελλάδα από το σύνολο του ενεργητικού. Στο σύνολο των δανείων και καταθέσεων, καθώς και στη κεφαλαιοποίηση της αγοράς, ήταν τέταρτη τον Δεκέμβριο του 2014.
Από την 1η Φεβρουαρίου 2015 πρόεδρος και μη εκτελεστικός διευθυντής είναι ο Νικόλαος Καραμούζης. Από την ίδια μέρα αντιπρόεδρος ήταν ο Φωκίων Καραβίας. Το καναδικό fund Fairfax financial είναι σημαντικός μέτοχος.
Γάιος Ιούλιος Αλέξανδρος Βερενικιανός

Βιογραφία

Ήταν ο δευτερότοκος γιος του Γαΐου Ιουλίου Αλεξάνδρου και της Ιουλίας Ιοτάπας, κόρης του Αντιόχου Δ΄ της Κομμαγηνής. Μεγαλύτερος αδελφός του ήταν ο Γάιος Ιούλιος Αγρίππας και μικρότερη αδελφή του η Ιουλία Ιοτάπα. 
Επιγραφές που έχουν βρεθεί για τον Βερενικιανό, αποκαλύπτουν, ότι η οικογένειά του σχετίζεται με σημαντικά μέλη της μη Ιουδαϊκής ή Ιουδαϊκής αριστοκρατίας. Η καταγωγή του ήταν Ιουδαϊκή, Ναβαταίων, Εδομιτών, Ελληνική, Αρμενική, Μηδική και Περσική. Εκ πατρός πάππος του ήταν ο Τιγράνης ΣΤ΄ της Αρμενίας, σύζυγος της Οπγκάλλι. Αυτός ήταν γιος του Αλεξάνδρου πρίγκιπα της Ιουδαίας, γιου της Γλαφύρας. Η Γλαφύρα ήταν κόρη του Αρχελάου της Καππαδοκίας. Ο προαναφερθείς Αλέξανδρος ήταν εγγονός του Ηρώδη Α΄ του Μεγάλου βασιλιά της Ιουδαίας. Ο Βερενικιανός και η οικογένειά του ήταν οι τελευταίοι εξ αρρενογονίας απόγονοι της Ηρωδιανής δυναστείας. Ήταν αποστάτης του Ιουδαϊσμού: εξελληνίστηκε και εκρωμαΐστηκε. Είναι απίθανο να προσπάθησε να επηρεάσει την Ιουδαϊκή πολιτική. 
Το βασίλειο του πατέρα του ήταν αυτό της Κέτις στην Κιλικία, ένα μικρό, υποτελές στους Ρωμαίους βασίλειο. Πιο πριν κυβερνούσαν την Καππαδοκία οι πρόγονοί του βασιλείς. Επίσης η πόλη Ελαιούσα Σεβαστή ήταν μέρος του βασιλείου. Όταν οι γονείς του παντρεύτηκαν στη Ρώμη το 58, ο Αυτοκράτορας Νέρωνας τους έστεψε βασιλείς της Κέτις και τους έδωσε την περιοχή αυτή. Ο Βερενικιανός -όπως και τα αδέλφια του- γεννήθηκε, μεγάλωσε και μορφώθηκε εκεί.
Το 94 ο Βερενικιανός και ο αδελφός του Αγρίππας εισήλθαν στη Ρωμαϊκή Σύγκλητο. Επιγραφές που σώθηκαν, αποκαλύπτουν τη σταδιοδρομία του. Ο Βερενικιανός υπηρέτησε ως αντικαταστάτης ύπατος (suffect consul) το 116. Το διάστημα 132-133 ήταν ανθύπατος (proconsul) της επαρχίας της Ασίας, κατά το οποίο εμφανίζεται ως προστάτης των τεχνών. Στο μετέπειτα μέρος της ανθυπατίας του ο Ιούδας Κυριακός επίσκοπος της Αιλίας Καπιτωλίνας (Ιερουσαλήμ) απεβίωσε ή σκοτώθηκε σε εξέγερση κατά το προσκύνημά του στους Αγίους Τόπους το 133 και ανακηρύχθηκε άγιος.
Πιθανός απόγονός του είναι ο Ιοταπιανός (απεβ. π. 249), σφετεριστής του Αυτοκράτορα Φιλίππου του Άραβα.
Ιμπραχίμ Φερρέρ

Βιογραφία

Γεννήθηκε στις 20 Φεβρουαρίου 1927 στο χωριουδάκι Σαν Λούις  κοντά στο Σαντιάγο της Κούβας. Ήταν νόθος καρπός της Αρέλια Φερρέρ, που δεν πρόλαβε να τον μεγαλώσει. Παιδί στα δώδεκα έμεινε πεντάρφανος χωρίς αδέρφια και βγήκε στη βιοπάλη λουστράκι για να επιζήσει. Έπαιζε μουσική από μικρός, και γνώρισε επιτυχία στην πατρίδα του.Το 1953 έγινε μέλος της ορχήστρας Πάτσο Αλόνοσος και ήρθε στην Αβάνα. 
Το 1996 τον ανακάλυψε ο Ράι Κούντερ και κυκλοφόρησε μαζί με τον Κομπάι Σεγούντο και άλλους τον δίσκο Μπουένα βίστα Σόσιαλ Κλαμπ που απέσπασε το βαβείο Γκράμυ.
Πέθανε στις 6 Αυγούστου 2005 και κηδεύτηκε στην Αβάνα.
Τζανφράνκο Φερρέ

Βιογραφία

Γεννήθηκε στις 15 Αυγούστου 1944 στο Λενιάνο της βόρειας Ιταλίας. Σπούδασε αρχιτεκτονική στο πανεπιστήμιο του Μιλάνου αλλά ασχολήθηκε από το 1970 με την μόδα, αρχικά σχεδιάζοντας αδιάβροχα και αξεσουάρ. Το 1974 δημιούργησε τη δική του εταιρεία με την επωνυμία Baila και το 1978 παρουσίασε γυναικεία συλλογή με το επώνυμό του. Αργότερα παρουσίασε ανδρική συλλογή και το 1984 παρουσίασε την πρώτη του σειρά αρωμάτων. Από το 1986 ασχολήθηκε με την υψηλή ραπτική. Το 1989 μετά από πρόταση του επιχειρηματία Μπερνάρ Αρνό ανέλαβε τη θέση του καλλιτεχνικού διευθυντή στην εταιρεία του Κριστιάν Ντιόρ στο Παρίσι.
Εκεί έμεινε ως το 1996, οπότε και απέκτησε δικό του οίκο μόδας. Θεωρείται μαζί με τους Τζόρτζιο Αρμάνι και Τζιάνι Βερσάτσε ως ένας από τους σχεδιαστές μόδας που συνέδεσαν τα ονόματά τους με την ανάδειξη του Μιλάνου σε ένα από τα σημαντικότερα κέντρα της μόδας παγκοσμίως.
Χαρακτηριστικά στοιχεία της δουλειάς του ήταν η αυστηρότητα των γραμμών του, η προτίμηση του στο λευκό χρώμα και η επίδραση του από τους πολιτισμούς της Ανατολής.
Ο Φερρέ, ο οποίος κατά τα τελευταία χρόνια της ζωής του έπασχε από διαβήτη, πέθανε σε ηλικία 62 ετών στις 17 Ιουνίου 2007 από εγκεφαλική αιμορραγία, έπειτα από διήμερη νοσηλεία σε νοσοκομείο του Μιλάνου στο οποίο είχε εισέλθει μετά από εγκεφαλικό επεισόδιο που είχε υποστεί την προηγούμενη ημέρα.
Γεώργιος Λαμπρινάκος

Βιογραφία

Ανέπτυξε δραστηριότητα στο χώρο των εμπόρων και των βιοτεχνών και υπήρξε πρόεδρος του Ταμείου Επαγγελματιών και Βιοτεχνών Ελλάδος (ΤΕΒΕ) και του Εμπορικού Επιμελητηρίου των Αθηνών.
Εξελέγη γερουσιαστής με το σύλλογο βιοτεχνών και μικροεμπόρων υπηρετώντας από το 1929 ως το 1935.
Εξελέγη και βουλευτής Αττικής και Βοιωτίας στις εκλογές του 1935 με το Λαϊκό Κόμμα.
Πέθανε στην Αθήνα στις 31 Μαρτίου 1963.
Αμφιβολίες

Παρατηρήσεις

Η ταινία βασίζεται σε μια διασκευή του βιβλίου του Γιάννη Μαρή ‘’Το κόκκινο βάζο’’.
Όταν ο Γιάννης Μαρής συνάντησε τον σκηνοθέτη της ταινίας του είπε, «Ωραία ταινία, αλλά τι σχέση έχει με το βιβλίο μου;» Πράγματι ο ίδιος ο Γρηγορίου παραδέχεται πως , «Μπήκαν καινούργια πρόσωπα, προστέθηκε καινούργια δράση, και…τελικά βγήκε ένα  άλλο έργο με άλλο ένοχο» 
Η ταινία προβλήθηκε τη σεζόν 1964-1965 και έκοψε 209.225 εισιτήρια. Ήρθε στην 23η θέση σε 93 ταινίες.
Αλφόνσος του Χιχόν και Νορένια

Βιογραφία

Ήταν νόθος γιος τού Ερρίκου Β΄ της Καστίλης και της ερωμένης του Ελβίρα Ινίγουεθ, πριν ακόμη νυμφευτεί ο Ερρίκος Β΄. 
Ο πατέρας του τον έχρισε ιππότη το 1372 και τού παραχώρησε την κομητεία τού Χιχόν & Νορένια. Ο Ερρίκος Β΄ ήταν σε διαμάχη με τον Φερδινάνδο Α΄ της Πορτογαλίας και ο πόλεμος έληξε με τη συμφωνία τού Σανταρέμ το 1373. Μία από τις διατάξεις της όριζε ο Αλφόνσος να νυμφευτεί την 9 ετών κόρη τού Φερδινάνδου Α΄. Ο Αλφόνσος, που ήταν 18 ετών, δυσαρεστήθηκε και μετέβη στην Αβινιόν, όπου ζήτησε από τον Πάπα Γρηγόριο ΙΑ΄ να ακυρώσει το σχέδιο γάμου. Τότε ο πατέρας του τον απείλησε με κατάσχεση των ιδιοκτησιών του κaι έτσι έγινε ο γάμος το 1377. Ο Αλφόνσος με τη σύζυγό του, κόρη τού βασιλιά της Πορτογαλίας, έγινε ο γενάρχης τού κλάδου των Νορόνα στην Πορτογαλία.
Ως ένας από τους πιο ισχυρούς φεουδάρχες, καθώς είχε πολλές ιδιοκτησίες, προσπάθησε να δηλώσει την ανεξαρτησία της περιοχής του από τον ετεροθαλή αδελφό του Ιωάννη Α΄ της Καστίλης πρώτα και μετά από τον Ερρίκο Γ΄ της Καστίλης, γιο τού προηγουμένου.
Κύπελλο Κύπρου ποδοσφαίρου ανδρών 1977-78

Σύστημα διεξαγωγής

Στο κύπελλο Κύπρου 1977-78 συμμετείχαν οι 16 ομάδες του πρωταθλήματος Α΄ κατηγορίας 1977-78, οι 14 ομάδες του πρωταθλήματος Β΄ κατηγορίας 1977-78 και οι 10 ομάδες του πρωταθλήματος Γ΄ κατηγορίας 1977-78.
Διεξήχθη σε 6 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1978-79.
Αγωνιστική περίοδος BAA 1947-1948

Η αγωνιστική περίοδος BAA 1947-1948 ήταν η δεύτερη στην ιστορία του NBA.
Στο πρωτάθλημα αγωνίστηκαν 8 ομάδες δίνοντας συνολικά 48 παιχνίδια η καθεμία στα πλαίσια της κανονικής περιόδου.
Το πρωτάθλημα κατέκτησαν οι Μπάλτιμορ Μπούλετς που επικράτησαν στη σειρά των τελικών με 4-2 νίκες έναντι των προηγούμενων πρωταθλητών Φιλαδέλφεια Γουόριορς.

Πλέι-οφ

Στους προημιτελικούς οι ομάδες που τερμάτισαν στην 2η και 3η θέση της κάθε περιφέρειας παίζουν μεταξύ τους, ενώ οι νικητές της σειράς, που κρίνεται στις 2 νίκες, συναντώνται στους ημιτελικούς. Εκεί η ομάδα που φτάνει πρώτη τις 2 νίκες προκρίνεται στα τελικά του πρωταθλήματος.
Στο άλλο ζευγάρι των ημιτελικών παίζουν οι δυο ομάδες που τερμάτισαν στην 1η θέση της περιφέρειας, με την ομάδα που φτάνει πρώτη τις 4 νίκες να προκρίνεται στα τελικά του  πρωταθλήματος. 
Στα τελικά ο πρωταθλητής αναδεικνύεται στις 4 νίκες.
Το πρωτάθλημα κατέκτησαν οι Μπάλτιμορ Μπούλετς νικώντας με 4-2 νίκες στους τελικούς τους Φιλαδέλφεια Γουόριορς.
Αυτή ήταν η 2η και τελευταία σαιζόν που χρησιμοποιήθηκε το συγκεκριμένο σύστημα διεξαγωγής των πλέι-οφ.
Θεόδωρος Βαβαγιάννης

Βιογραφία

Γεννήθηκε στα Φιλιατρά. Σπούδασε αρμονία, αντίστιξη και φούγκα από το 1921 ως το 1932 με τον Φιλοκτήτη Οικονομίδη και στη συνέχεια ενορχήστρωση στο Ωδείο Αθηνών με τον Ζαν Μπούτνικοφ. Από το 1938 ως το 1939 σπούδασε στη Μουσική Ακαδημία του Βερολίνου. Το 1936 ήταν διευθυντής ορχήστρας στην παράσταση "Δον Κιχώτης" από το Εθνικό Θέατρο. Από το 1940 ως το 1957 υπήρξε μόνιμος αρχιμουσικός της (κρατικοποιηθείσας το 1942) Συμφωνικής Ορχήστρας Αθηνών (μέλος της στα κρουστά την περίοδο 1924-28).
Απεβίωσε στην Αθήνα, το 1988.
Μάριε Ούντερ

Παιδική ηλικία

Η Ούντερ γεννήθηκε στο Ταλίν, και παρακολούθησε μαθήματα σε ένα ιδιωτικό Γερμανικό σχολείο θηλέων. Μετά την αποφοίτησή της, εργάστηκε ως πωλήτρια σε ένα βιβλιοπωλείο. Στον ελεύθερο χρόνο της, έγραψε ποιήματα στα γερμανικά. Το 1902, παντρεύτηκε έναν Εσθονό λογιστή, τον Καρλ Χάκερ. Το ζευγάρι είχε δύο παιδιά στο Κούτσινο, ένα προάστιο της Μόσχας. Ωστόσο, το 1904, ερωτεύτηκε τον Εσθονό καλλιτέχνη Αντς Λαϊκμάα. Ο Λαϊκμάα την έπεισε να μεταφράσει την ποίησή της στα εσθονικά και να υποβάλλει τα μεταφρασμένα έργα της σε τοπικές εφημερίδες.

Επιστροφή στην Εσθονία

Το 1906, η Ούντερ επέστρεψε στο Ταλίν. Το 1913 γνώρισε τον Άρτουρ Άντσον, που έγινε ο γραμματέας της. Επίσης, κατάρτισε τους πρώτους τόμους της δημοσιευμένης ποίησης της. Το 1924, η Ούντερ πήρε διαζύγιο από τον Καρλ Χάκερ και παντρεύτηκε τον Άντσον. 
Η Ούντερ, ήταν ιδρυτικό μέλος της Εσθονικής Ένωσης Συγγραφέων το 1922.
Στη δεκαετία του 1920, η Ούντερ επισκεπτόταν συχνά το σπίτι του Ιγκόρ Σεβεργιάνιν, ενός Ρώσου ποιητή, στο χωριό Τόιλα, καθώς συχνά ήταν σε διακοπές. Ο Σεβεργιάνιν δημοσίευσε ένα βιβλίο με μεταφράσεις από την Ούντερ. Ωστόσο, ο Σεβεργιάνιν δεν μιλούσε εσθονικά, και χρησιμοποιούσε μεταφράσεις λέξη προς λέξη, ως βάση.

Η ζωή στην εξορία

Τον Σεπτέμβριο του 1944, η ΕΣΣΔ ανακατέλαβε την Εσθονία. Η Ούντερ και η οικογένειά της κατέφυγαν στη Σουηδία. Πέρασε σχεδόν ένα χρόνο σε έναν προσφυγικό κατακλυσμό. Το 1945, η οικογένειά της μετακόμισε στο Μελερχέιντεν, ένα προάστιο της Στοκχόλμης, όπου έζησε μέχρι τον θάνατό της στις 25 Σεπτεμβρίου 1980. Πέθανε στην Στοκχόλμη και τάφηκε στο κοιμητήριο Skogskyrkogården στην Στοκχόλμη. Τον Ιανουάριο του 2015, ανακοινώθηκε ότι θα επαναταφεί στην Εσθονία.
Πανεπιστημιούπολη

Με τον όρο Πανεπιστημιούπολη εννοείται κάθε πολεοδομικό συγκρότημα που προσφέρει οικιστικές, διδακτικές και ερευνητικές διευκολύνσεις στους φοιτητές ενός πανεπιστημίου. Η παράδοση της πανεπιστημιούπολης αρχίζει με τα μεσαιωνικά ευρωπαϊκά πανεπιστήμια, όπου οι σπουδαστές και οι καθηγητές ζούσαν και εργάζονταν μαζί σε ένα απομονωμένο περιβάλλον. Η ιδέα της πανεπιστημιούπολης για την ακαδημαϊκή ζωή αργότερα μετανάστευσε στην Αμερική και τα πρώιμα αποικιακά εκπαιδευτικά ιδρύματα δημιουργήθηκαν με βάση το συλλογικό σκωτικό και αγγλικό σύστημα.

Ελλάδα

Γνωστές και μεγάλες σχετικά πανεπιστημιουπόλεις της Ελλάδος είναι η Πανεπιστημιούπολη του Αριστοτελείου Πανεπιστημίου Θεσσαλονίκης έκτασης 334.000 τ.μ, η Πανεπιστημιούπολη Ζωγράφου στον Δήμο Ζωγράφου της Αθήνας, με δική της συγκοινωνία, η παρακείμενη Πολυτεχνειούπολη Ζωγράφου, η Πανεπιστημιούπολη του Πανεπιστημίου Πατρών, η πανεπιστημιούπολη Δημοκριτείου Πανεπιστημίου Θράκης στα Κιμμέρια Ξάνθης, η Πολυτεχνειούπολη του Πολυτεχνείου Κρήτης, η Πανεπιστημιούπολη του Πανεπιστημίου Ιωαννίνων και η πανεπιστημιούπολη του Πανεπιστημίου Κρήτης στο Ρέθυμνο.
Αδόλφος του Χόενλοε-Ίνγκελφινγκεν

Βιογραφία

Ήταν ο τρίτος γιος τού Φρειδερίκου-Λουδοβίκου πρίγκιπα τού Χόενλοε-Ίνγκελφινγκεν και της Μαρίας-Αμαλίας κόμισσας φον Χόυμ, κληρονόμου τού Σλάβεντσιτς στην Άνω Σιλεσία.
Ο Αδόλφος-Κάρολος-Φρειδερίκος-Λουδοβίκος γεννήθηκε στο Μπρέσλαου. Έγινε στρατιωτικός και πολιτικός. Υπηρέτησε, έπειτα από τον Κάρολο-Αντώνιο των Χόεντσολερν-Ζίγκμαρίνγκεν, για ένα σύντομο διάστημα ως πρωθυπουργός της Πρωσίας το 1862 και τον διαδέχθηκε ο Όθων φον Βίσμαρκ.
Φρειδερίκος Δ΄ της Δανίας

Πρώιμα χρόνια

Ως διάδοχος του θρόνου, ο Φρειδερίκος διεύρυνε την εκπαίδευσή του ταξιδεύοντας στην Ευρώπη. Είχε μάλιστα εντυπωσιαστεί από την αρχιτεκτονική στην Ιταλία και, επιστρέφοντας στη Δανία, ζήτησε από τον πατέρα του να χτίσει ένα θερινό ανάκτορο, τα μετέπειτα Ανάκτορα του Φρέντερικσμποργκ. Το κτίριο ολοκληρώθηκε το 1703.
Ο Φρειδερίκος είχε την επιλογή να διαλέξει τη μέλλουσα σύζυγό του, μέσα από μια σειρά από προτεσταντικές πριγκίπισσες. Το 1695 επισκέφθηκε την αυλή του Γουσταύου Αδόλφου του Μέκλενμπουργκ-Γκούστρο. Όμως, η επίσκεψή του εκεί διεκόπη από την είδηση ότι ο αδελφός του είχε αρρωστήσει. Ο Φρειδερίκος αργότερα ξαναεπέστρεψε στο Γκούστρο, όπου αναγκάστηκε να επιλέξει την μεγαλύτερη από τις άγαμες πριγκίπισσες. Στις 5 Δεκεμβρίου 1695 παντρεύτηκε την Λουίζα του Μέκλενμπουργκ-Γκούστρο στο Κάστρο της Κοπεγχάγης.

Εσωτερική πολιτική

Η πιο σημαντικό εγχώρια μεταρρύθμιση του Φρειδερίκου Δ΄ ήταν η κατάργηση του θεσμού των δουλοπαροίκων της Ζηλανδίας το 1702. Οι προσπάθειές του έπεσαν σε μεγάλο βαθμό στο κενό, καθώς ο διάδοχός του θα επαναφέρει το εν λόγω σύστημα το 1733.
Κατά τη διάρκεια της βασιλείας του Φρειδερίκου, η Κοπεγχάγη αρχικά χτυπήθηκε από βουβωνική πανώλη το 1711 και έπειτα από μία μεγάλη πυρκαγιά τον Οκτώβριο του 1728. Αυτή η πυρκαγιά κατέστρεψε το μεγαλύτερο μέρος της πόλης. Παρά το γεγονός ότι ο Φρειδερίκος Δ΄ είχε πεισθεί από τον αστρονόμο Όλε Ρέμερ να εισαγάγει στη Δανία και τη Νορβηγία το Γρηγοριανό ημερολόγιο, οι παρατηρήσεις και οι υπολογισμοί του αστρονόμου χάθηκαν στην φωτιά.
Αξιοσημείωτο είναι το γεγονός ότι πραγματοποιούσε εβδομαδιαίες ακροάσεις, στις οποίες ο καθένας μπορούσε να παραστεί και να παραδώσει επιστολές με παράπονα ή σχέδια. Προώθησε, επίσης, τον αποικισμό της Γροιλανδίας, την παιδεία με την ίδρυση 240 σχολείων και την υγεία με τη δημιουργία νοσοκομείων.

Εξωτερική πολιτική

Κατά το μεγαλύτερο μέρος της βασιλείας του Φρειδερίκου Δ΄, η Δανία συμμετείχε στο Μεγάλο Βόρειο Πόλεμο (1700-1721) εναντίον της Σουηδίας. Παρά το γεγονός ότι η Δανία βρέθηκε από την πλευρά των νικητών, απέτυχε να ανακαταλάβει τις χαμένες κτήσεις της στη νότια Σουηδία. Όμως, το πιο σημαντικό αποτέλεσμα του πολέμου ήταν η εκ νέου επιβολή της δανικής κυριαρχίας στο Σλέσβιχ-Χόλσταϊν.
Ένα μεγάλο μέρος της ζωής του Φρειδερίκου δαπανήθηκε σε συγκρούσεις με συγγενείς του. Μεταξύ των ετών 1703 και 1711 έστειλε στρατιωτικές μονάδες στην Ουγγαρία, προκειμένου να βοηθήσει την Αυστρία στην κατάπνιξη της εξέγερσης του Φραγκίσκου Β΄ Ράκοτσι.
2,4-διμεθυλεξάνιο

Ονοματολογία

Η ονομασία «2,4-διμεθυλεξάνιο» προέρχεται από την ονοματολογία κατά IUPAC. Συγκεκριμένα, το αρχικό πρόθεμα «διμεθυλο-» δηλώνει την παρουσία δύο (2) όμοιων διακλαδώσεων ενός ατόμου άνθρακα («μεθυλο»), ενωμένα στα άτομα άνθρακα #2 και #4, όπως δηλώνουν οι αρχικοί αριθμοί θέσης («2,4-»), το τμήμα «εξ-» δηλώνει την παρουσία έξι (6) ατόμων άνθρακα στην κύρια ανθρακική αλυσλιδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που διαθέτουν χαρακτηριστικές καταλήξεις.

Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα

H σύνθεση 2,4-διμεθυλεξανίου γίνεται και με επίδραση μεθυλολιθίου σε 2,4-διαλεξάνιο:

Με αναγωγή οξυγονούχων ενώσεων

1. Με αναγωγή των κατάλληλων αλδεϋδών με υδραζίνη (NH₂NH₂) (αντίδραση Wölf-Kishner) παράγεται 2,4-διμεθυλεξάνιο. Π.χ. για την 3,5-διμεθυλεξανάλη έχουμε την ακόλουθη στοιχειομετρική εξίσωση:
2. Με αναγωγή των κατάλληλων κετονών (αντίδραση Clemmensen) παράγεται 2,4-διμεθυλεξάνιο. Π.χ. για την 3,5-διμεθυλεξανόνη-2 έχουμε την ακόλουθη στοιχειομετρική εξίσωση::

Με αναγωγή θειούχων ενώσεων

1. Με αναγωγή των κατάλληλων θειολών (μέθοδος Raney) παράγεται 2,4-διμεθυλεξάνιο. Π.χ. για την 3,5-διμεθυλεξανοθειόλη-1 έχουμε την ακόλουθη στοιχειομετρική εξίσωση:
2. Με αναγωγή των κατάλληλων θειαιθέρων (μέθοδος Raney) παράγεται 2,4-διμεθυλεξάνιο. Π.χ. για το 3,5-διμεθυλο-1-(3΄,5΄-διμεθυλεξυλοθει)εξάνιο χουμε την ακόλουθη στοιχειομετρική εξίσωση

Με καταλυτική υδρογόνωση ακόρεστων αλειφατικών υδρογονανθράκων

Με καταλυτική υδρογόνωση κατάλληλων ακόρεστων υδρογονανθράκων παράγεται 2,4-διμεθυλεξάνιο. Π.χ. για το 3,5-διμεθυλεξένιο-1 έχουμε την ακόλουθη στοιχειομετρική εξίσωση:

Καταλυτική ισομερείωση

2,4-διμεθυλεξάνιο μπορεί να υποστεί καταλυτική ισομερείωση προς όλα τα ισομερή του.
Toy Story 4

Πλοκή

Η πλοκή της ταινίας αφορά τα παιχνίδια Σερίφης Γούντι, Buzz Lightyear καθώς και τους φίλους τους και τη ζωή τους, αφού ο Άντι, ο πρώτος ιδιοκτήτης τους, του έδωσε στη μικρή Μπόνι. Η παρέα, θα προσπαθήσει την επανένωση με την Bo Peep, η οποία δόθηκε στο Toy Story 3.
Roma (ταινία)

Πλοκή

Η ταινία τοποθετείται στο Μεξικό το 1970 και το 1971 και αναφέρεται στη ζωή μιας υπηρέτριας σε ένα σπίτι μιας μεσοαστικής οικογένειας.

Βραβεία/Διακρίσεις

Η ταινία κέρδισε τον Χρυσό Λέοντα στο 75ο φεστιβάλ της Βενετίας.
Στα 91α Βραβεία Όσκαρ κέρδισε σε τρεις κατηγορίες: σκηνοθεσίας, ξενόγλωσσης ταινίας και φωτογραφίας, ενώ ήταν υποψηφια σε άλλες επτά: καλύτερης ταινίας, Α' Γυναικείου Ρόλου, Β' Γυναικείου Ρόλου, πρωτότυπου σεναρίου, ηχητικού μοντάζ, μιξάζ και σχεδιασμού παραγωγής.
Κέρδισε το βραβείο της καλύτερης ξενόγλωσσης ταινίας στις 76ες Χρυσές Σφαίρες, το Βραβείο BAFTA Καλύτερης Μη Αγγλόφωνης Ταινίας και το Βραβείο Satellite Καλύτερης Ξενόγλωσσης Ταινίας.
Παρασκευή φαγητού

Η παρασκευή φαγητού είναι η επεξεργασία των ωμών τροφίμων ώστε να ληφθεί ένα γαστρονομικό πιάτο κατάλληλο, υγιεινό και γευστικό για τον άνθρωπο.Πρόκειται για τέχνη και εφαρμοσμένη επιστήμη, που περιλαμβάνει αλλά δεν περιορίζεται σε μαγείρεμα. 
Γενικά, τα τρόφιμα δεν πρέπει να τρώγονται ωμά, επειδή η ωμοφαγία εγκυμονεί κινδύνους για τροφική δηλητηρίαση από επιβλαβή βακτήρια, ιούς, παράσιτα ή τοξίνες.
Γκόλνταστ

Προσωπική ζωή

Ο πατέρας του ο Ντάστι Ρόουντς είναι παλιός παλαιστής του, ενώ και ο αδερφός του Κόντι Ρόουντς είναι επαγγελματίας παλαιστής.

Καριέρα στη πάλη

Το 1990 έκανε το ντεμπούτο του στο WWE (τότε World Wrestling Federation). Απο το 1991 βρέθηκε στο WCW, μέχρι το 1995 όπου επέστρεψε στο WWE υποδυόμενος τον ιδιόμορφο και παράξενο "Γκόλνταστ". Μέχρι το 1999 κατέκτησε τρεις φορές το Διηπειρωτικό Πρωτάθλημα. Αφού έλειψε για τρία χρόνια, ο Γκόλνταστ επέστρεψε στο WWE και δημιούργησε ομάδα με τον Μπούκερ Τι, κερδίζοντας το Παγκόσμιο Πρωτάθλημα Ομάδων.
Το 2003 αποδεσμεύτηκε ξανά απο την εταιρεία και άρχισε να παλεύει στις ανεξάρτητες εταιρείες της πάλης και στο TNA Wrestling. Το 2006 έκανε ένα σύντομο πέρασμα απο το WWE και επέστρεψε μόνιμα το 2008. Αφού πέρασε απο όλα τα εβδομαδιαία σόου (Raw, SmackDown,ECW), το 2011 απέκτησε ρόλο παραγωγού στα παρασκήνια του WWE. Μετά απο ένα χρόνο αποδεσμεύτηκε ξανά. Το 2013 επέστρεψε και κατέκτησε το Ομαδικό Πρωτάθλημα με τον αδερφό του, Κόντι Ρόουντς.
Κύπελλο Κυπελλούχων Ευρώπης ποδοσφαίρου 1965-66

Την περίοδο 1965-66 το Κύπελλο Κυπελλούχων Ευρώπης κατέκτησε η Μπορούσια Ντόρτμουντ κερδίζοντας στον τελικό την Λίβερπουλ Φ.Κ. με 2-1 (Γλασκώβη, 5 Μαΐου). Ήταν η πρώτη διοργάνωση του Κυπέλλου Κυπελλούχων στην οποία εφαρμόστηκε το εκτός έδρας γκολ.

Η ελληνική συμμετοχή

Ο Ολυμπιακός προκρίθηκε εις βάρος της κυπριακής Ομόνοιας (1-0 εκτός έδρας, 1-1 εντός), αλλά τον απέκλεισε η κάτοχος του τίτλου, Γουέστ Χαμ Γιουνάιτεντ (0-4, 2-2)
Μαλχί

Οι Μαλλοί ή Μαλχί (αγγλικά: Malhi) είναι φυλή κυρίως της κάστας των παραδοσιακών κτηνοτρόφων Τζατ από την περιοχή της Πενταποταμίας  (σήμερα Παντζάμπ), ανάμεσα στην Ινδία και το Πακιστάν.  Οι Μαλχί είναι κυρίως Ινδουιστές και Σιχ στην Ινδία, και κυρίως Μουσουλμάνοι στο Πακιστάν.  Η προηγούμενη διαμονή τους ήταν κυρίως στην περιοχή γύρω από την περιφέρεια Σιαλκότ (περιοχή στην πρώην περιφέρεια του Δυτικού Παντζάμπ, στο Πακιστάν). Οι Μαλχί ήταν συχνά πλούσιοι γαιοκτήμονες που ζούσαν στο βορειοανατολικό Παντζάμπ.
CAL

Ιστορία

Η CAL ιδρύθηκε τον Ιούνιο του 1976 και ξεκίνησε το πτητικό της έργο στις 2 Νοεμβρίου 1976. Ξεκίνησε ως εμπορευματική εταιρεία ναυλωμένων πτήσεων, επινοικιάζοντας αεροσκάφη από την El Al. Ξεκίνησε τις προγραμματισμένες πτήσεις με δικό της αεροσκάφος την 1η Δεκεμβρίου του 1999. Ο Ισραηλινός Όμιλος Αγροτικών Συνεταιρισμών είναι κάτοχος της εταιρείας.

Προορισμοί

Η CAL Cargo Air Lines εκτελεί εμπορευματικές προγραμματισμένες πτήσεις προς (Ιανουάριος 2005): Άμστερνταμ, Λιέγη, Λουξεμβούργο, Νέα Υόρκη και Σικάγο.

Στόλος

Ο στόλος της CAL Cargo Air Lines απαρτίζεταια από 4 αεροσκάφη Boeing 747-200.